Lagulhac de Cercle
Lagulhac de Cercle (Léguillac-de-Cercles en francés) es una anciana comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània. Lo 1er de genier de 2017, fusionet emb autras uech comunas per formar la comuna novela de Maruelh en Perigòrd.

Geografia

Perimètre dau territòri 
La situacion es la qu'es davant la creacion de Maruelh en Perigòrd.

Toponimia 
 Lagulhac se rencontra dins los tèxtes jos la fòrma Laguilhacum, au segle XIII, puei en 1382 Lagulhacum e L'Agulhacum (son de las latinizacions), en 1714 L'Aiguillat e en 1760 Le Guillac de Sercles . Lo nom es bastit emb lo sufixe d'apartenéncia -acum, latinizacion dau sufixe gallés -aco(n), mas i a un pauc de desacordança sus lo nom de persona, lo mèstre dau domeni antic qu'es a l'origina dau vilatge. Aquò's Aculius, çò que supausa l'aglutinacion de l'article definit masculin singular, per Dauzat e Rostaing; Chantal Tanet et Tristan Hordé accèptan *Aculius, derivat de Aculeo, « l'agulhada », mas perpausan tanben Lucculeus, derivat de Lucculus, qu'a pas besonh de l'aglutinacion de l'article, mas que necessita l'atraccion dau mot agulha . Probablament per'mor de l'atestacion dau segle XIII, lo site de las comunas de Dordonha aima mai Aquilius, emb l'atraccion dau mot occitan agulha. La prononciacion es [lɒgyː’ʎɒ] [de’ʂærkle] .

 Lo determinant, necessari perqué i a tanben un autre Lagulhac, Lagulhac de l'Aucha, es Cercle, lo nom d'un vilatge vesin.

Istòria 
 Lo 1er de genier 2017, Lagulhac de Cercle fusionet emb autras uech comunas per formar la comuna novela de Maruelh en Perigòrd, dont la creacion fuguet ratificada per l'arrestat dau 26 de setembre 2016, çò que transformet las nuòu comunas ancianas en « comunas delegadas » .

Administracion 

 Abans la refòrma cantonala de 2014, aplicada en 2015, la comuna èra dau canton de Maruelh; es aura dau canton de Brantòsme de Perigòrd.

Demografia

Luòcs e monuments
 Gleisa de Sent Maurici (nom pas coneissut) inscrita aus monuments istorics en 2013 : gleisa romanica fortificada au segle XV, nau cuberta de doas copòlas sus pendentins .

Personalitats ligadas emb la comuna

Veire tanben
 Comunas de Dordonha

Ligams extèrnes

Nòtas

Comuna de Dordonha
Comuna de Perigòrd